**KRITERIJI ZA OCJENJIVANJE VLADANJA UČENIKA OSNOVNE ŠKOLE ĐURE DEŽELIĆA IVANIĆ-GRAD**

Vladanje učenika je ponašanje učenika na nastavnim i svim drugim oblicima odgojno-obrazovnog područja praćenja:

1. Odnos prema radu
2. Odnos prema učiteljima i ostalim djelatnicima
3. Odnos prema učenicima
4. Odnos prema školskoj imovini te društvenom i prirodnom okružju

Pri ocjenjivanju vladanja učenika razrednik je dužan voditi računa o individualnim osobinama učenika/ce, posebno o njihovim karakternim i emocionalnim osobinama, te o njihovim obiteljskim prilikama.

Vrednovanje vladanja učenika s teškoćama, koji savladavaju redovne programe uz individualizaciju postupaka i/ili prilagodbu sadržaja, učitelji/stručni suradnici trebaju primjeriti teškoći i osobnosti učenika. Učenicima s teškoćama ne snižava se ocjena vladanja zbog ponašanja koja proizlaze iz prirode njihovih teškoća. Ako učenik ima dijagnosticiran ADHD ili poremećaj pažnje, ponavljanje pogreške koje su posljedica impulzivnosti ne mogu se sankcionirati sniženom ocjenom iz vladanja.

Razrednik procjenjuje ponašanje učenika po sastavnicama svakog pojedinog područja i na kraju daje svoj konačan prijedlog ocjene iz vladanja i iznosi ga Razrednom vijeću.

1. **ODNOS PREMA RADU**

|  |  |  |
| --- | --- | --- |
| **UZORNO** | **DOBRO** | **LOŠE** |
| * redovito pohađa nastavu i ostale aktivnosti i nema neopravdanih izostanaka * aktivan i zainteresiran na nastavi i drugim oblicima odgojno-obrazovnog rada * poštuje Kućni red škole, školska i razredna pravila * redovito donosi pribor i opremu za rad * svoje radno mjesto nakon nastavnog sata ostavlja čisto i uredno * prihvaća odgovornost za svoje postupke | * učeniku je zbog neopravdanih izostanaka izrečena pedagoška mjera opomene * djelomično aktivno sudjeluje na nastavi, ponekad odbija rad i suradnju * uglavnom poštuje Kućni red škole, školska i razredna pravila * često zaboravlja pribor i opremu za rad * ponekad ostavlja radno mjesto neuredno * ponekad ne prepoznaje odgovornost za svoje postupke | * učeniku je zbog neopravdanih izostanaka izrečena pedagoška mjera ukora ili strogog ukora * ne sudjeluje aktivno na nastavi, odbija rad i suradnju * često krši i ne poštuje Kućni red škole, školska i razredna pravila * ne donosi pribor i opremu za rad * svoje radno mjesto ostavlja neurednim * ne prihvaća odgovornost za svoje postupke |

1. **ODNOS PREMA UČITELJIMA I OSTALIM DJELATNICIMA ŠKOLE**

|  |  |  |
| --- | --- | --- |
| **UZORNO** | **DOBRO** | **LOŠE** |
| * pozitivno reagira na zahtjeve koje učitelji postavljaju (u skladu s Kućnim redom škole) * uvažava autoritet svih učitelja i ostalih zaposlenika * koristi primjeren način komunikacije prema zaposlenicima škole | * povremeno ne reagira na zahtjeve koje učitelji postavljaju * uvažava autoritet samo učitelja koji mu predaju * povremeno ne koristi primjeren način komunikacije prema zaposlenicima škole | * negativno reagira na zahtjeve koje učitelji postavljaju * ne uvažava autoritet učitelja i ostalih zaposlenika škole * ne koristi primjeren način komunikacije prema zaposlenicima škole |

1. **ODNOS PREMA UČENICIMA**

|  |  |  |
| --- | --- | --- |
| **UZORNO** | **DOBRO** | **LOŠE** |
| * ne ometa druge učenike u praćenju nastave * poštuje pravila timskog rada * poštuje prava drugih učenika i djelatnika škole * ne ulazi u sukobe s drugim učenicima * spreman je pomoći drugima | * povremeno ometa druge učenike u praćenju nastave, čak i nakon upozorenja učitelja * ponekad ne poštuje pravila timskog rada * uglavnom poštuje prava drugih učenika i djelatnika škole * ponekad ulazi u sukobe s drugim učenicima * ponekad pomaže drugima, potreban mu je poticaj | * učestalo ometa druge učenike u praćenju nastave, ne sluša upozorenja učitelja, narušava radnu atmosferu (viče, upada u riječ, svađa se, vrijeđa i psuje, nedopušteno izlazi iz učionice) * ne poštuje pravila timskog rada * ne poštuje prava drugih učenika i djelatnika škole * često ulazi u sukobe s drugim učenicima * odbija pomoći drugima, čak i na poticaj |

1. **ODNOS PREMA ŠKOLSKOJ IMOVINI, DRUŠTVENOM I PRIRODNOM OKRUŽJU**

|  |  |  |
| --- | --- | --- |
| **UZORNO** | **DOBRO** | **LOŠE** |
| * čuva imovinu (osobnu, učeničku, školsku) * doprinosi ugledu škole u svim prigodama (susreti, ekskurzije, izleti, projekti) * poštuje zabranu unošenja zabranjenih sredstava u unutrašnji i vanjski prostor škole * poštuje različitosti, visoka tolerancija * savjesno brine o okolišu te interijeru i eksterijeru škole * svojim ponašanjem je primjer učenicima, upozorava i nastoji pozitivno djelovati ako se netko neprimjereno ponaša | * uglavnom čuva imovinu (osobnu, učeničku, školsku) * uglavnom se pristojno ponaša u svim prigodama (susreti, ekskurzije…) * ponekad krši zabranu unošenja zabranjenih sredstava u unutrašnji i vanjski prostor škole * uglavnom poštuje različitosti, umjerena tolerancija * uglavnom savjesno brine o okolišu te interijeru i eksterijeru škole * u situacijama neprimjerenog ponašanja drugih je promatrač | * uništava imovinu (osobnu, učeničku, školsku) * narušava ugled škole u svim prigodama (susreti, ekskurzije …) * učestalo krši zabranu unošenja zabranjenih sredstava u unutrašnji i vanjski prostor škole * ne prihvaća različitosti, vrlo niska tolerancija * ne brine o okolišu te interijeru i eksterijeru škole * svojim je ponašanjem loš primjer učenicima |